Document ID: /roh_data/filtered/fineweb-2-filterrobots_roh.jsonl.gz/60034

Las loipas tranter Malögia e S-chanf duain esser preparadas enfin a Nadal. Perquai han ils responsabels mess novas prioritads tar la preparaziun. Numnadamain duain en in prim pass vegnir preparadas las loipas d'exercitar enturn ils centers da passlung. En in proxim pass vul ins colliar il traject dal maraton da skis Engiadinais ed a la fin vegnan preparadas las loipas en las valladas lateralas.
Sco Stefan Sieber da la destinaziun turistica d'Engiadin'Ota ha infurmà a la conferenza da presidents da la regiun Malögia mettian ins l'enviern che vegn er dapli pais sin ina signalisaziun generala tar tut las loipas. Quai oravant tut per sensibilisar ed evitar conflicts tranter peduns, velocipedists e passlungists sin las loipas.